Islamtat.ru (lat)

Islamtat.ru, İslamtat («İslam Tatarstanda» süzläreneñ qısqartması) mäğlümat agentlığı — Tatarstan Cömhüriäte möselmannarınıñ berençe mäğlümat agentlığı, 2007 nçe yılnıñ iün ayınnan (hicri - 1428 nçe yılnıñ Cömädel-axir ayı) başlap eşen alıp bara. Agentlıqnıñ töp wazifası Tatarstan häm Rusiä möselmannarınıñ ictimağıy-säyäsi, iqtisadi häm mädäni waqıyğaların yaqtırtıp baru. «İslamtat» MA redaktsiäse Qazanda urnaşqan. Älegä agentlıq urıs telendä yaza.

Töp eş 
«İslamtat» MA Tatarstan Cömhüriäte territoriäsendäge böten cämğiät wäkilläre, din, mäğärif, fän, mädäni märkäzlär, däwlät äğzaları häm türälär, ğälimnär häm cämğiät eşlekleläre, watandaşlar häm şirkätlär h.b. belän bergä eş itep, mäğlümatnı cıya. «İslamtat» agentığınıñ mäğlümäti säyäsäte barı tik üz jurnalistlar kollektivı tarafınnan bilgelänä, agentlıq irekle bulıp sanala. «İslamtat» MA yañalıqlarnı turıdan turı iñ äwwäl çığanaqlardan, yäğni waqıyğalarda qatnaşuçılar tarafınnan öyränä häm şulay itep ölger häm ışanıçlı mäğlümat çığanağı bulıp tora. Agentlıq jurnalistları üz eşen İslam äxlağı buyınça däwam itterälär.

Eçtälek 
«İslamtat» saytında törle çaralar, waqıyğalar häm küreneşlär, kürenekle hönär iäläreneñ, belgeçlärneñ fikerläre häm şärexläre, ictimağıy-säyäsi eçtälekle özemtälär, möselman oyışmalarına häm çaralarına qağılışlı törle äwraqlarnıñ tekstları çağıldırıla. Şul uq waqıtta, saytta küp sanda törle fänni-populyar häm dini mäqälälär, islami elektron kitaplar, häm şulay uq İslam oyışmaları, Rusiäneñ dini eşlekleläre, ğäräp illäre, tatar milläteneñ tarixı häm mädäniäte turında kiñ qırlı mäğlümat tabıp bula.

Aylıq awditoriä 
2011 yılnıñ fevral' (hicri - 1432 nçe yılnıñ Rabiğel-axir ayı) ayınıñ statistikasına qarağanda sayt säxifälärendä 18 000 – 23 000 ziärätçe buldı (täwlegenä 600-700 unikal' qullanuçı), şul isäptän 60%ı Rusiä territoriäsennän. Saytnı ayına yaqınça 50 000 – 60 000 tapqır qarap çığalar.

Ziärätçelär geografiäse
Ziärätçelär geografiäse tübändägeçä bülenä: 
 yaqınça 60% - Rusiä Federatsiäse
 yaqınça 14% - BDB illäre (Qazaqstan, Ukraina, Azärbaycan, Moldaviä, Belarusiä, Qırğızstan, Taciqstan)
 yaqınça 10% - Amerika Quşma Ştatları
 yaqınça 10% - Awrupa Berlege illäre (Pülşä, Almaniä, Norvegiä, Latwiä, Bilgiä, Frantsiä)
 yaqınça 4% - başqa illär (Çin, Hindstan, BGÄ, Törkiä)
 bilgesez (texnik yaqtan belü çiklängän) – yaqınça 2%.

Küçermäläw indeksı
Yandeksnıñ mäğlümatı buyınça,  2010 nçı yılnıñ avgust ayında (hicri - 1431 nçe yılnıñ Ramazan ayı) “İslamtat” MA saytına internetta 4300dän artıq sıltama bar.

«İslamtat» saytınıñ bülekläre
1. Yañalıqlar häm analitika
 Tatarstan yañalıqları
 Rusiä yañalıqları
 Dönya yañalıqları
 Analitika 
 Äñgämä 
 Matbuğatnı küzätü
 Soraştırular
 Äwraqlar
 Maxsus süjetlar

2. İslam dine
 İslam nigezläre, süzleklär, İslam buyınça yulkürsätkeç
 Tärcemälär, Qör'än täfsirläre
 Namaz öyrätkeçe
 Kitap kiştäse

3. Möselman beleşmäläre 
 İslam Rusiädä: beleşmälär, biografiälär, oyışmalar
 İslam Tatarstanda: möselman infrastrukturası, biografiälär, elemtälär
 Ğäräp illäre: taswirlamalar
 Tatar milläte: belşmälär, tarix, aş-su, süzleklär

4. Xezmätlär
 Buşqa iğlannar diwarı 
 Möselman saytlarınıñ törgäge

Başqa mäğlümat
“İslamtat” MA Rusiä İslam universitetı belän bergä - Qazandağı berençe Möselman Jurnalistı Mäktäbeneñ oyıştıruçısı.

Çığanaqlar 
 islamtat.ru

Sıltamalar 
 Baş möxärrir belän äñgämä  
 Rusiä İslam Universitetı studentları praktikada başlanğıç jurnalistika belemen alalar 

Рунет
Рустелле Ислам
Ислам